**projektas**

**reg. Nr. T-25**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2019 M. BIRŽELIO 26 D. SPRENDIMO NR. T1-126 „DĖL SOCIALINĖS PARAMOS MOKINIAMS TEIKIMO PASVALIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 8 punktu, 18 straipsnio 1 dalimi, Lietuvos Respublikos socialinės paramos mokiniams įstatymo Nr. X-686 1, 2, 4, 5, 12 ir 13 straipsnių pakeitimo įstatymu, Pasvalio rajono savivaldybės taryba nusprendžia:

1. Pakeisti Socialinės paramos mokiniams teikimo Pasvalio rajono savivaldybėje tvarkos aprašą, patvirtintą Pasvalio rajono savivaldybės tarybos 2019 m. birželio 26 d. sprendimu Nr. T1-126 „Dėl Socialinės paramos mokiniams teikimo Pasvalio rajono savivaldybėje tvarkos aprašo patvirtinimo“ (toliau – Aprašas):

1.1. pakeisti Aprašo 3.3 punktą ir jį išdėstyti taip:

„3.3. mokiniams, kurie yra išlaikomi (nemokamai gauna nakvynę, maistą ir mokinio reikmenis) valstybės arba savivaldybės finansuojamose įstaigose, išskyrus Įstatymo (Aprašo 1 punkte įvestas trumpinys) 5 straipsnio 3 dalyje nustatytą atvejį“.

1.2. pakeisti Aprašo 3.4 punktą ir jį išdėstyti taip:

„3.4. mokiniams, kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį“.

1.3. pakeisti Aprašo 6 punktą ir jį išdėstyti taip:

„6. Mokiniai turi teisę į nemokamus pietus, maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio“.

1.4. pakeisti Aprašo 7 punktą ir jį išdėstyti taip:

„7. Mokiniai turi teisę į nemokamus pietus, maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam asmeniui per mėnesį yra mažesnės kaip 2 VRP dydžiai, atsižvelgiant į bendrai gyvenančių asmenų ar vieno gyvenančio asmens gyvenimo sąlygas šiais atvejais: ligos, nelaimingo atsitikimo, netekus maitintojo, kai motina ar tėvas vieni augina vaiką (vaikus), kai bendrai gyvenantys asmenys augina tris ir daugiau vaikų ar bent vienas iš bendrai gyvenančių asmenų ar vienas gyvenantis asmuo yra neįgalus“.

1.5. pakeisti Aprašo 8 punktą ir jį išdėstyti taip:

„8. Patikrinus bendrai gyvenančių asmenų ar vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, mokiniai turi teisę į nemokamus pusryčius, pietus, pavakarius, maitinimą mokyklų organizuojamose vasaros poilsio stovyklose ir paramą mokinio reikmenims įsigyti išimties atvejais, kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, jeigu vidutinės pajamos vienam asmeniui per mėnesį yra mažesnės kaip 2,5 VRP dydžio“.

1.6. pakeisti Aprašo 9 punktą ir jį išdėstyti taip:

„9. Patikrinus bendrai gyvenančių asmenų ar vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, mokiniai turi teisę į nemokamus pietus, maitinimą mokyklų organizuojamose vasaros poilsio stovyklose ir paramą mokinio reikmenims įsigyti išimties atvejais (ligos, nelaimingo atsitikimo, netekus maitintojo, kai motina ar tėvas vieni augina vaiką (vaikus), kai bendrai gyvenantys asmenys augina tris ir daugiau vaikų ar bent vienas iš bendrai gyvenančių asmenų ar vienas gyvenantis asmuo yra neįgalus), jeigu vidutinės pajamos vienam asmeniui per mėnesį yra mažesnės kaip 2,5 VRP dydžio“.

1.7. pakeisti Aprašo 10 punktą ir jį išdėstyti taip:

„10. Mokiniai, kurie mokosi pagal priešmokyklinio ugdymo programą savivaldybių bendrojo ugdymo mokyklose, kuriose maitinimas organizuojamas taikant savitarnos principą Lietuvos Respublikos sveikatos apsaugos ministro nustatyta tvarka, turi teisę į nemokamus pietus, nevertinant gaunamų pajamų“.

1.8. papildyti Aprašą 10 1 punktu:

„101. Mokiniai, kurie mokosi mokyklose pagal priešmokyklinio ugdymo programą ar pagal pradinio ugdymo programą pirmoje klasėje, turi teisę į nemokamus pietus, nevertinant gaunamų pajamų“.

1.9. pakeisti Aprašo 28.2 punktą ir jį išdėstyti taip:

„28.2. nepinigine forma, jeigu mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, išskyrus atvejį, kai atvejo vadybininkas, koordinuojantis atvejo vadybos procesą, o kai atvejo vadyba netaikoma, – socialinis darbuotojas, dirbantis su asmenimis, patiriančiais socialinę riziką, rekomenduojama paramą mokinio reikmenims įsigyti teikti pinigine forma“.

1.10. pakeisti Aprašo 40 punktą ir jį išdėstyti taip:

„40. Mokiniams nemokamas maitinimas neteikiamas, jeigu jų tėvai yra atleisti nuo mokėjimo už vaikų maitinimą mokyklų bendrabučiuose, išskyrus Įstatymo 5 straipsnio 3 dalyje nustatytą atvejį“.

2. Nustatyti, kad šio sprendimo 1.7 punktas netenka galios nuo 2020 m. rugpjūčio 31 d., o sprendimo 1.8 punktas įsigalioja nuo 2020 m. rugsėjo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

R. Ožalinskienė

2020-01-29 tel. ( 8 451) 54 108

Suderinta DVS Nr. RTS-26

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2019 M. BIRŽELIO 26 D. SPRENDIMO NR. T1-126 „DĖL SOCIALINĖS PARAMOS MOKINIAMS TEIKIMO PASVALIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

**2020-01-29**

Pasvalys

**1. Problemos esmė** Sprengimo projektas parengtas vadovaujantis Lietuvos Respublikos socialinės paramos mokiniams įstatymo Nr. X-686 1, 2, 4, 5, 12 ir 13 straipsnių pakeitimo įstatymu (toliau – Įstatymas).

**2. Kokios siūlomos naujos teisinio reguliavimo nuostatos ir kokių rezultatų laukiama.**

Dėl įstatymo pakeitimų keičiamas Socialinės paramos mokiniams tvarkos aprašas, patvirtintas Pasvalio rajono savivaldybės tarybos 2019 m. birželio 26 d. sprendimu Nr. T1-126 „Dėl socialinės paramos mokiniams teikimo Pasvalio rajono savivaldybėje tvarkos aprašo patvirtinimo“.

Įstatymo pakeitimas siejamas su visuotinio mokinių nemokamo maitinimo įvedimu, kuris pradedamas įdiegti etapais:

Nuo 2020 m. sausio 1 d. iki rugpjūčio 31 d. bendrojo ugdymo mokyklose nemokami pietūs skiriami mokiniams, kurie mokosi pagal priešmokyklinio ugdymo programą bendrojo ugdymo mokyklose.

Nuo 2020 m. rugsėjo 1 d. nemokami pietūs bus skiriami visose mokyklose mokiniams, kurie mokosi pagal priešmokyklinio ugdymo programą (priešmokyklinukams) ir pagal pradinio ugdymo programą pirmoje klasėje (pirmokams).

Pirmame etape savivaldybės dalyvauja savanoriškai. Pasvalio rajono savivaldybės administracija pateikė sąrašą bendrojo ugdymo mokyklų, kuriose mokosi mokiniai pagal priešmokyklinio ugdymo programą. Vadovaujantis Įstatymu, mokyklose pradėtas priešmokyklinukų maitinimas teisės aktuose nustatytais terminais.

Įdiegiant visuotinį mokinių maitinimą, rekomenduojama mokyklose, maitinant mokinius, taikyti savitarnos principą.

Į nemokamus pietus teisę įgyja ir globojami vaikai, kurie mokosi pagal priešmokyklinio ugdymo programą ar pradinio ugdymo programą pirmoje klasėje.

**3. Skaičiavimai, išlaidų sąmatos, finansavimo šaltiniai** Socialinės paramos mokiniams finansavimo šaltinis – valstybės biudžeto specialioji tikslinė dotacija.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nenumatoma**.**

**6. Sprendimo projekto iniciatoriai** Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Negauta.

PRIDEDAMA. Sprendimo projekto lyginamasis variantas.

Skyriaus vedėja Ramutė Ožalinskienė